nvidia/miracl-vision huggingface dataset:
వనవాసి కల్యాణ ఆశ్రమం

అఖిల భారత వనవాసి కళ్యాణ ఆశ్రమం ఒక సేవాసంస్థ. దేశంలో 27 రాష్ట్రాల్లో 10 కోట్ల వనవాసీలు (గిరిజనులు/ఆదివాసులు) ఉన్నారు. వీరు 435 తెగలుగా విభజించబడి మాలుమూల ప్రాంతాల్లో నేటికీ కనీస అవసరాలు కూడా నోచుకోకుండా నిరక్ష్యరాస్యత, అనారోగ్యం, పేదరికములో జీవిస్తున్నారు. ఆధునిక ప్రగతి ఫలాలు వారికి చేరడం లేదు. వారిలో చైతన్యం తీసుకొస్తే ప్రభుత్వ సంక్షేమ, అభివృద్ధి పథకాలు సఫలమవుతాయి. ఈ ఉద్దేశంతో 1952 డిసెంబెర్ 26న వనవాసి కళ్యాణ ఆశ్రమాన్ని జష్ పూర్ రాజా అయిన శ్రీ రాజా విజయ్ భూషణ్ జుడావో సహకారంతో కర్మయోగి శ్రీ రమాకాంత్ దేశ్ పాండే ప్రారంభించారు. అప్పటి మధ్యప్రదేశ్, ప్రస్తుత చత్తీస్ ఘడ్ రాష్ట్రం జష్ పూర్ నగరంలో ప్రారంభించారు. ఈ వనవాసి కళ్యాణ ఆశ్రమం కేవలం 13 మంది బాలుర ఆవాస విద్యాలయంగా ప్రారంభమైంది. ప్రస్తుతం ఈ సంస్థ దేశం లోని 375 జిల్లాల్లో విస్తరించి ఉంది. 2013లో ఆశ్రమం స్థాపకులు శ్రీ రమాకాంత్ దేశ్ పాండే శత జయంతిని జరుపుకున్నారు. ప్రతి ఏటా సుమారుగా 7000 మంది గిరిజన విద్యార్థుల ఈ ఆశ్రమం యొక్క వసతి గృహములలో నివసిస్తూ పలు కళాశాలల్లో విద్య నభ్యసిస్తున్నారు. ఇదే కాకుండా గిరిజనాభివృద్ధి కార్యక్రమాలలో పాల్గొంటూ తోటి గిరిజనులను అన్ని రంగాలలో ముందుకు తీసుకురావడానికి కృషి చేస్తున్నారు
రాజమండ్రి విమానాశ్రయం

రాజమండ్రి విమానాశ్రయం రాజమహేంద్రవరం నగరానికి ఉత్తరదిశగా 18 కిలోమీటర్ల దూరంలోని మధురపూడి వద్ద ఉన్నది. ఈ విమానాశ్రయ నిర్మాణంబ్రిటీషు వారి హయాములో 1218.88 ఎకరాల విస్తీర్ణంలో జరిగినది. 1985 నుండి 1994 మధ్య ఈ విమానాశ్రయం నుండి వాయుదూత్ విమానాలు నడపబడేవి. ఇండిగో విమానయాన సంస్థ ఢిల్లీ, ముంబై, చెన్నై, హైదరాబాద్, బెంగళూరు నగరాలకు విమానయానసేవలు అందచేస్తున్నాయి. ఈ విమానాశ్రయానికి ఆంధ్రకేసరి టంగుటూరి ప్రకాశం పంతులు గారి గౌరవార్థం పేరుమార్చాలనే ప్రతిపాదన ఉన్నది.
దొనకొండ విమానాశ్రయం

దొనకొండ విమానాశ్రయం ఆంధ్రప్రదేశ్ లోని ప్రకాశం జిల్లా లోని దొనకొండ గ్రామములో ఉన్న విమానాశ్రయము. రెండవ ప్రపంచ యుద్ధ కాలంలో విమానాలను ఇక్కడ నిలిపి ఇంధనాన్ని నింపుకుని సమావేశాలు నిర్వహించుకునే వారు. ఈ విమానాశ్రయంలో 1965-70 మధ్య కాలంలో కూడా విమానాల రాకపోకలు నడిచేవి. ఈ స్థలం ప్రస్తుతం భారత విమానాశ్రయ ప్రాధికార సంస్థ అధీనంలో ఉంది. .ప్రస్తుతము ఈ విమానాశ్రయము వాడుకలో లేదు.
తిరుమల హుండీ

తిరుమలలో కొలువైన కలియుగ దైవం శ్రీ వెంకటేశ్వరస్వామి ఆలయం వద్ద ఉన్న హుండీ తిరుమల హుండీగా సుప్రసిద్ధం. వడ్డీకాసుల వాడు, ఆపదమొక్కుల వాడు అని పేరొందిన తిరుమల వేంకటేశ్వరునికి భక్తులు ధనకనకాలను గురించి మొక్కుకుని వాటిని తీర్చుకునేందుకు వచ్చి హుండీలో వేయడం పరిపాటి. ప్రపంచవ్యాప్తంగా వాటికన్ తర్వాత అంతటి ఆదాయం కలిగిన ప్రార్థనాస్థలంగా తిరుమల ప్రసిద్ధి కలిగింది. తిరుమల ఆలయానికి ఉన్న ప్రాచీనమైన చరిత్రలో చాలాభాగం ఆయన హుండీకి కూడా ఉంది. దేవాలయవ్యవస్థ బలపడ్డాకా హుండీ, కానుకల చెల్లింపు వంటివి చాలా ప్రాచుర్యం పొందాయి. స్వామి వారి హుండీ ఆదాయం 18వ శతాబ్దం నుంచీ కూడా ఎక్కువగానే ఉండేది. 1830ల్లోనే తిరుమల ఆదాయం, అందులోనూ ప్రధానంగా హుండీ ఆదాయం నుంచి పూజలకు, అర్చనలకు, ఉత్సవాలకు ఖర్చులు పోగా ఆనాటి ప్రభుత్వమైన ఈస్టిండియా కంపెనీకి దాదాపు రూ.లక్ష మిగులు ఉండేది. ఇది 19వ శతాబ్ది తొలి అర్థభాగంలో ఒక ప్రార్థనామందిరం నుంచి ఊహించేందుకు వీలులేనంత భారీమొత్తమే. స్వామి ఉభయ తెలుగు రాష్ట్రాలలోనే కాకుండా కేరళ, మహారాష్ట్ర, దిల్లీ, కర్ణాటక, గుజరాత్‌, హరియాణా, తమిళనాడు, పుదుచ్చేరి, ఒడిశా తదితర రాష్ట్రాల్లో లెక్కకు మిక్కిలి భూములూ, భవనాలూ ఉన్నాయి. ఇవికాక విదేశాల్లోనూ కొన్ని ఆస్తులున్నాయి. శ్రీనివాసుడి పేరు మీద సుమారు నాలుగున్నరవేల ఎకరాల భూమి ఉంది
సత్యవాడ (ఓగేటి) ఇందిరాదేవి

సత్యవాడ (ఓగేటి) ఇందిరాదేవి పేరుపొందిన రచయిత్రి. ఈమె 1943, జూలై 21వ తేదీ గుంటూరుజిల్లా యాజలి గ్రామంలో ఓగేటి చంద్రమౌళి, విశాలాక్షీ అన్నపూర్ణ దంపతులకు జన్మించింది. ఎం.ఎ (తెలుగు) ఉత్తీర్ణురాలై మాడపాటి హనుమంతరావు స్వర్ణపతకాన్ని సాధించింది. హైదరాబాదులోని గవర్నమెంట్ సిటీ కాలేజిలో ఆంధ్రశాఖకు అధిపతిగా పనిచేసి స్వచ్ఛంద పదవీవిరమణ చేసింది. ఈమె వివిధ ప్రక్రియలలో రచనలు చేసింది. శతకాలు, గేయాలు, సాహితీ రూపకాలు, నాటికలు, చారిత్రక నవలలు, సాంఘిక నవలలు, కథలు,వ్యాసాలు రచించింది. ఈమె రచనలు వివిధ పత్రికలలో అచ్చయ్యాయి. ఆకాశవాణి, దూరదర్శన్‌లలో అనేక కార్యక్రమాలలో పాల్గొన్నది. ఈమె 2009 మే 25 న మరణించింది.
భారత విమానాశ్రయాల ప్రాధికార సంస్థ

S.సురేష్, సభ్యుడు(ఆర్థిక)R.భండారీ, సంచాలకుడు(ఆర్థిక)K.K.ఝా, సభ్యుడు(మానవ వనరులు)V.భుజంగ్, సంచాలకుడు(మానవ వనరులు)S.రహేజా, సభ్యుడు(రూపకల్పన)Mr. P.K. బందోపాధ్యాయ్, సంచాలకుడు(రూపకల్పన)V.సోమసూందరం, సభ్యుడు(ANS) భారత విమానాశ్రయాల ప్రాధికార సంస్థ లేదా ఎయిర్‌పోర్ట్ అధారిటీ ఆఫ్ ఇండియా భారత ప్రభుత్వంలోని పౌర విమానయాన శాఖ ఆధ్వర్యంలో నడిచే ఒక సంస్థ. ఈ సంస్థ విధుల ప్రధానముగా భారత వైమానిక రంగంలో మౌలిక వసతుల కల్పన, అభివృద్ధి, నిర్వహణ
బ్రాహ్మణం

బ్రాహ్మణాలు (దేవనాగరి: ब्राह्मणम्) హిందూ మతం శ్రుతి సాహిత్యం యొక్క భాగంగా ఉన్నాయి. ఇవి ఆచారాలు సరైన పనితీరును వివరించే నాలుగు వేదాల మీద వ్యాఖ్యానాలు ఉన్నాయి. ప్రతి వేద శాఖ (పాఠశాల), దాని సొంత బ్రాహ్మణులను కలిగి ఉంది. ఈ అనేక గ్రంథాలు మహాజనపదులు కాలంలో ఎన్ని ఉనికిలో ఉన్నాయో తెలియదు. ప్రతి వేదంలోను నాలుగు భాగాలున్నాయి. అవి నాలుగు ఉప బ్రాహ్మణాలు మాత్రమే లభ్యమవుతున్నాయి. కాలగర్భములో కలసి, పేర్లు తెలిసిన బ్రాహ్మణాలు మరో నాలుగు ఉన్నాయి.
వంశ బ్రాహ్మణం

బ్రాహ్మణాలు (దేవనాగరి: ब्राह्मणम्) హిందూ మతం శ్రుతి సాహిత్యం యొక్క భాగంగా ఉన్నాయి. వారు ఆచారాలు సరైన పనితీరు వివరించే నాలుగు వేదాల మీద వ్యాఖ్యానాలు ఉన్నాయి. ప్రతి వేద శాఖ (పాఠశాల), దాని సొంత బ్రాహ్మణులను కలిగి ఉంది. ఈ అనేక గ్రంథాలు మహాజనపదులు కాలంలో ఎన్ని ఉనికిలో ఉన్నాయో తెలియదు.
డయాప్టర్

డయాప్టర్ అనునది కటకం లేదా గోళాకార దర్పణ సామర్థ్యానికి ప్రమాణం. ఇది కటక లేదా దర్పన నాభ్యాంతరానికి వ్యుత్క్రమం (గుణకార విలోమం) (అంటే, 1 / మీటర్). అనగా ఇది నాభ్యాంతర వ్యుత్క్రమ కొలతకు ప్రమాణం. ఉదాహరణకు మూడు డయాప్టర్ల కటకం గుండా పోయే సమాంతర కాంతి కిరణాలు కటక కేంద్రం నుండి 1/3 మీటర్ల దూరంలో కేంద్రీకరింపబడతాయి. అనగా ఆ కటక నాభ్యాంతరం 1/3 మీటర్లు అవుతుంది. జోహాన్స్ కెప్లర్ వాడిన డయాప్ట్రస్ ఆధారంగా 1872 లో ప్రెంచ్ నేత్రవైద్యుడు ఫెర్డినాండ్ మోనోయర్ ప్రతిపాదించాడు. ఆయన మోనోయర్ ఛార్టును రూపొందించాడు. కటకం మేకర్ సమీకరణం ప్రకారం: ఇక్కడ ఈ సమీకరణాన్ని సులువుగా వాడటానికి నాభ్యాంతరం కన్నా, నాభ్యాంతరం యొక్క విలోమాన్ని వాడటం సులవు. అలాగే రెండు కటకాలను పక్క పక్కన ఉంచితే, అవి ఒకే కటకంగా ప్రవర్తిస్తాయి. రెండు కటకాల నాభ్యాంతరాల విలోమపు కూడికే, రెండూ కలిపి తయారయిన కటకపు నాభ్యాంతరం యొక్క విలోమం అవుతుంది. ఇక్కడ ఈ సమీకరణాన్ని కూడా సులువుగా వాడాలంటే డయాప్టర్ వాడటమే. డయాప్టర్ SI ప్రమాణంలో గుర్తింపబడలేదు
రాజా రామేశ్వర్ రావు 1

రాజా రామేశ్వర్ రావు 1 ( -1866) సంస్థానాధీశుడు, పరిపాలనదక్షుడు, సంస్కర్త. ఆయన వనపర్తి సంస్థానాధీశునిగా పలు సంస్కరణలకు నాంది పలికారు. నిజాం సైన్యంలో కూడా ఆయన ప్రధానమైన పదవులు స్వీకరించారు. 18వ శతాబ్ది అంతంలో వనపర్తి సంస్థానాధీశుడైన రాజా రామకృష్ణరావుకు రామేశ్వర్ రావు దత్తుడు. దత్తత స్వీకరించిన తండ్రి రామకృష్ణరావు 1823లో మరణించగా రామేశ్వర్ రావు సంస్థానాధీశునిగా పరిపాలన వహించారు. ఆయన పరిపాలన కాలంలో పలు మార్పులు చోటుచేసుకున్నాయి. కందనూరు నవాబు పాలనలో ఉన్న ఆయన దక్షిణ సరిహద్దు 1830లో నవాబు కుట్ర భగ్నమై కంపెనీ పాలన క్రిందకు వచ్చింది. 1857లో ప్రథమ స్వాతంత్ర్యపోరాటంగా విఖ్యాతి చెందిన సిపాయిల తిరుగుబాటు కారణంగా బ్రిటీష్ ఈస్టిండియా పరిపాలన నుంచి భారతదేశ పాలన నేరుగా బ్రిటీష్ రాణి క్రిందికి వచ్చింది. రామేశ్వర్ రావు సంస్థానం బ్రిటీష్ ఇండియా సరిహద్దుల్లో ఉండడం వల్ల బ్రిటీష్ ఇండియాలో జరుగుతున్న మార్పులను అర్థంచేసుకునే వీలు ఆయనకు దొరికింది. ఈ ప్రభావం పడిన రామేశ్వర్ రావు బ్రిటీష్ ఇండియాలోని పాలనాపద్ధతులను తనకు తోచిన విధంగా అవలంబించారు. బ్రిటీష్ ఇండియాలో అదే సమయంలో బెంగాల్ పునరుజ్జీవనోద్యమ ప్రభావంతో సాగుతున్న ఆలోచనలు కూడా వీరిపై ప్రభావం చూపడంతో వాటిలో కొన్నిటిని తన సంస్థానంలో ప్రవేశపెట్టారు. రాజా రామేశ్వర్ రావు 1 సైన్యాన్ని అభివృద్ధి చేయడం, దానిని నడపడంలో చాకచక్యాన్ని కనబరిచారు
పట్టకం (రేఖాగణితం)

ధర్మాలు||కుంభాకార,సెమీ-రెగ్యులర్ శీర్షం-ట్రాంస్ టీవ్ జ్యామితిలో ప్రిజం మూడుకంటే ఎక్కువ తలములుగల ఘనరూపము, దీనికి బహుభుజాములు బేస్ గా గలవు, దీనిలో భుజాలు సమాంతరముగా,సమానంగా ఉండును. దీనిలోని అన్ని భుజాలు బేస్ నకు సమానంగా ఉంటాయి . పంచభుజాలు ఉన్న ప్రిజాన్ని పంచభుజ ప్రిజం అంటారు. ప్రిజంలను వాటి రకాలను ప్రిస్మొటియాడ్స్. తెలియచేస్తుండి. సరియైన ప్రిస్ంలో ప్రిస్ం యొక్క అంచులు, దాని యొక్క భుజాలు ప్రిస్ం యొక్క బేస్ నకు లంబంగా ఉంటాయి.ఈ విధంగా కాకుండా ప్రిస్ం యొక్క అంచులు, దాని యొక్క భుజాలు ప్రిజ్స్ం యొక్క బే స్ నకు లంబముగా లెనిచొ ఆ ప్రిజ్స్ంను వాలుగా ప్రిజ్స్మ్ (ఒబ్లిక్ ప్రిజ్స్ం)అంటారు. ప్రిజ్స్ం యొక్క భూమి ప్రాంతమును ప్రిజ్స్ం యొక్క రెండు భుజాల భేదముతో ( లేదా దాని ఎత్తు) హెచ్చవేస్తే ప్రిజ్స్ం యొక్క ద్రవ్యరాశి మనకు వస్తుంది. ద్రవ్యరాసి=B.h B=భూమి h=ఎత్తు పొలిగొన్ ప్రిజ్స్ం యొక్క ద్రవ్యరాసి=:𝑉=𝑛4ℎ𝑠2cot⁡𝜋𝑛.} ప్రిజ్స్ం ఉపతితల వైశాల్యము = 2 · B + P ·h b=బేస్ h=హైట్ b=బేస్ చుట్టూ కొలత అదే n భుజములు గల భజుభుజినకు ఇవి కుద చుడండి s=పక్క పొడవు h=హైట్
నల్ల బెండ

పరుపుబెండ, అడివిబెండ నల్ల బెండ లేదా అడవి బెండ గా పిలువబడే ఎబెల్మొషస్ ఫికల్నియస్ ఒక పుష్పించే మొక్క. ఇది ఎబెల్మొషస్ జీనస్కు చెందినది. మాల్వేసే కుటుంబానికి చెందినది. ఇది తంతుయుత మొక్క, అనగా ఈ మొక్కలో పీచు పదార్థం ఉంటుంది. ఈ మొక్క కాస్త గట్టి కాండంతో న్నిత్యహరితంగా ఉంటుంది. ఈ మొక్క పుష్పాలు ఒక అంగుళం వ్యాసం కలిగి, తెలుపు లేదా లేత గులాబీ రంగులో మధ్యలో ముదురు గులాబీ రంగులో ఉంటాయి. ఈ మొక్క ఆకులు హస్తాకారంలో ఉంటాయి. ఈ మొక్క ఒక చిన్న నిటారయిన పొదగా పెరుగుతుంది. 2 నుండి 5 అ. (1 నుండి 2 మీ.) పొడవు, 2 నుండి 6 అ. (1 నుండి 2 మీ
శతపథ బ్రాహ్మణం

శతపథ బ్రాహ్మణం (शतपथ ब्राह्मण śatapatha brāhmaṇa, "వంద మార్గాల బ్రాహ్మణం", సంక్షిప్తంగా శ.బ్రా.) వేద కర్మలను వివరిస్తూ, శుక్ల యజుర్వేదం సంబంధం ఉన్న గద్య గ్రంథాలలో ఇది ఒకటి. శుక్ల యజుర్వేదం నకు సంబంధించి ఉన్న ఒకే ఒక బ్రాహ్మణం శతపథ బ్రాహ్మణం ఇది 100 అధ్యాయాలు ఉన్న గ్రథం కాబట్టి దీనికి ఈ పేరు సార్థకమైంది. దీని మూలరూపం రెండు విభాగాలు ఉంది. మాధ్యందిన శాఖకు చెందిన మాధ్యందిన శతపథ బ్రాహ్మణం (శ.బ్రా.మా.), కాణ్వ శాఖకుచెందిన కాణ్వ శతపథ బ్రాహ్మణం (శ.బ్రా.కా.)
శుక్ల యజుర్వేదం

యజుర్వేదం (సంస్కృతం: यजुर्वेदः యజుర్వేద, యజస్సులు "త్యాగం ఫార్ములా", వేదం "జ్ఞానం" ఒక తత్పురుష సమ్మేళనం), హిందూమతం యొక్క నాలుగు వేద గ్రంథాలలో ఒకటి, వేదంలోని ఋక్కులు, యజస్సులు, సామలు అన్నీ కలిసి ఒకే ఒక వేదరాశిగా ఉండేది. కృతయుగం నుండి ద్వాపరయుగం వచ్చుసరికి వేదరాశిని అధ్యయనము చేయవలెనన్న బహుకష్టమని ఎక్కువ మంది పెద్దగాఉత్సాహము చూపించనందున ఒకే వేదరాశి (వేదాలను)ని వ్యాస మహర్షి ఒక క్రమం ప్రకారం నాలుగు భాగములుగా విభజించాడు. ఈ వేదరాశిని వ్యాసుడు ఋక్కులు అన్నింటిని ఋక్సంహితగాను, యజస్సులు అన్నింటిని యజుస్సంహితగాను, సామలన్నింటినీ సామసంహితగాను విడదీసి అలాగే అథర్వమంత్రాలన్నీ ఒకచోట చేర్చి అథర్వసంహితగా తయారు చేసాడు. కనుకనే ఆయన భగవానుడు వేదవ్యాసుడు అయ్యాడనీ చెబుతారు. ఆవిధంగా నాలుగు వేదాలు ఋగ్వేదము, యజుర్వేదము, సామవేదము, అధర్వణవేదము మనకు లభ్యమయ్యాయి. వేదాలలో ఆరు అంగాలు ఎంతో ముఖ్యం. అవి (1) శిక్ష, (2) వ్యాకరణము, (3) ఛందస్సు, (4) నిరుక్తము, (5) జ్యోతిష్యము, (6) కల్పము. వీటినే వేదాంగాలు అని అంటారు. వేదాలు. ఎక్కువగా సి. 1200-1000 బిసి ఈ మధ్యకాలంలో (క్రింద చూడండి), కూర్చిన చేశారు అని అంచనా. యజుర్వేద సంహిత, లేదా "సంకలనం", ప్రార్థనలో చారిత్రక వేద మతం యొక్క త్యాగం చేయటానికి అవసరమైన (మంత్రాలు) కలిగి ఉంది
భీమావారిపాలెం

భీమావారిపాలెం బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం. ఈ గ్రామం అడవులదీవి గ్రామ పంచాయతీ పరిధిలోని గ్రామం. భీమవారిపాలెం అడవులదీకికి అనుబంధగ్రామంగా ఉంది. ఇది 1 కిలోమీటరు దూరంలో ఉంది. ఇక్కడి ప్రజలు చాలా శక్తివంతమైనవారు. భీమ అనే ఇంటిపేరు కలిగిన ఈ గ్రామవ్యక్తులు పలనాడు వలసవచ్చారని పూర్వీకుల అభిప్రాయం.బాపట్లలో భీమావారిపాలెం ఉంది.వీళ్ళంతా కాపులు. 12 వ శతాబ్దంలో పల్నాటి యుద్ధంగా పేరుగాంచిన కారంపూడి యుద్ధం జరిగిన తరువాత జీవనం కోసం ఇక్కడికి వచ్చినట్లు కథప్రచారంలో ఉంది. భీమ అనే ఇంటిపేరు కలిగిన వారు బ్రహ్మనాయుడు వారసులని చరిత్రకారులు కూడా నిర్థారించారు. (ఆధారం కావాలి) శ్రీరామమందిరం:- ఈ ఆలయంలో 2014, నవంబరు-28, శుక్రవారం నాడు, తిరుమల తిరుపతి దేవస్థానం ఆధ్వర్యంలో ఆధ్యాత్మిక కార్యక్రమాలు నిర్వహించారు. ఈ సందర్భంగా మహిళలు కుంకుమపూజలు నిర్వహించారు
కౌతరం

కౌతరం, కృష్ణా జిల్లా, గుడ్లవల్లేరు మండలానికి చెందిన గ్రామం.ఇది మండల కేంద్రమైన గుడ్లవల్లేరు నుండి 2 కి. మీ. దూరం లోను, సమీప పట్టణమైన గుడివాడ నుండి 13 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2013 ఇళ్లతో, 7170 జనాభాతో 1344 హెక్టార్లలో విస్తరించి ఉంది. గ్రామంలో మగవారి సంఖ్య 3564, ఆడవారి సంఖ్య 3606. షెడ్యూల్డ్ కులాల సంఖ్య 1664 కాగా షెడ్యూల్డ్ తెగల సంఖ్య 233. గ్రామ జనగణన లొకేషన్ కోడ్ 589613. గ్రామంలో ప్రభుత్వ ప్రాథమిక పాఠశాలలు 10, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి గుడ్లవల్లేరులో ఉంది
శిలాశాస్త్రం

శిలలను అధ్యయనం చేసి శాస్త్రన్ని శిలాశాస్త్రం అంటారు. ఆంగ్లంలో పెట్రొలజి అంటారు. పెట్రొలజి అనేది రెండు పదముల కలయిక. పెట్రో అనగా శిల అని, లోగస్ అనగా అధ్యయనం. ఈ శాస్త్రం భూగర్బశాస్త్రంలో ఒక భాగం. భూగర్భ ము యొక్క పుట్టున వస్తికర్న, నిర్మనము గురించి అధ్యయనం చేసే శాస్త్రం. శిలాశాస్త్రం ఒక విధంగా పెట్రొగ్రఫి యొక్క పర్యాయపదం. శిలాశాస్త్రం ముఖ్యంగా స్థూల చెతినమునా, రాళ్ళ గుట్టు యెత్తు వివరణ గురించి ద్రిష్టి సరిస్తుంది. కాని పెట్రొఘ్రఫి అనేది సుక్ష్మమైన రాళ్ళ వివరములు గురించి చెపట్టి ప్రత్యెకత. ఈ చమురుపరిశ్రమ, శిలాశాస్త్రము, ప్రత్యెకంగా మట్టిలాగ్ ఎవన్నీ భూగర్భనిర్మణము తెలుసుకొవడనికి ముఖ్య ప్రధాన్యత సంతరించుకుంటాయి. మట్టిలాగ్ అనగా మట్టిలో ఉండే ఒక సుక్ష్మమైన నిర్మాణం. మట్టి రెణువుల యొక్క కొత నిర్మణమును 10X సుక్ష్మదర్షిని ద్వరా, రసాయనికంగా పరీక్షించవచ్చును
ఏనుగుల వీరాస్వామయ్య కాశీయాత్ర మార్గం

తెలుగులో తొలి యాత్రాచరిత్రకారుడు ఏనుగుల వీరాస్వామయ్య తాను 1830-31లో చేసిన కాశీయాత్రను కాశీయాత్రచరిత్రగా గ్రంథస్తం చేశారు. ఈ గ్రంథం 19వ శతాబ్ది తొలి అర్థభాగంలో భారతదేశ సామాజిక, రాజకీయ స్థితిగతులకు ముఖ్యమైన ఆధారాల్లో ఒకటిగా నిలుస్తోంది. ప్రామాణిక సామాజిక చరిత్ర ఆంధ్రుల సాంఘిక చరిత్ర రచనలో సురవరం ప్రతాపరెడ్డి 19వ శతాబ్ది సమాజిక చరిత్రకు గాను ఈ గ్రంథంపైనే ప్రధానంగా ఆధారపడ్డారు. ఆ ప్రాధాన్యత సంతరించుకున్న కాశీయాత్ర జరిగిన ప్రాంతాలు, తేదీల వివరాలు ఇలా ఉన్నాయి.
దత్తోపంత్ ఠెన్గడీ

దత్తోపంత్ బాపూరావ్ ఠెన్గడీ, (నవంబర్ 10, 1920 - అక్టోబర్ 14, 2004) ఒక గొప్ప హిందూత్వవాది, భారతీయ కార్మిక సంఘ నాయకుడు, స్వదేశీ జాగరణ్ మంచ్, భారతీయ మజ్దూర్ సంఘ్, భారతీయ కిసాన్ సంఘ్ ల వ్యవస్థాపకులు. వీరు మహారాష్ట్ర లోని వార్ధా జిల్లా, అర్వి అను గ్రామంలో జన్మించారు. ఠెన్గడీ గారు అక్టోబరు 14 వ తేదీన మరణించే వరకు రాష్ట్రీయ స్వయం సేవక్ సంఘ్ యొక్క పూర్తి సమయ ప్రచారక్ గా పనిచేసారు. వీరు భారతదేశ సామాజిక, ఆర్థిక జీవన పరిస్థితుల పైన తనదైన శైలిలో ముద్ర వేసి, భావితరం వారికి మార్గదర్శకం చేసారు. నిరాడంబర జీవనం, ప్రతీ విషయం పైన సరైన అవగాహన, లోతైన, స్పష్టమైన ఆలోచనలు, దృఢ విశ్వాసం, అకుంఠిత దీక్ష వీరి సుగుణాలు. శ్రీ దత్తోపంత్ ఠెన్గడీ గారు 1920 వ సంవత్సరంలో దీపావళి పర్వదినాన వార్ధా అనే కుగ్రామం ( ఆర్వి జిల్లా, మహారాష్ట్ర) లో జన్మించారు. వీరు వృత్తి నైపుణ్యం గల న్యాయవాది, దార్శనికులు, సంస్థాగతులు, దూరదృష్టి కలవారు. ఆర్వి లోని "వానర సేన", ఉన్నత పాఠశాల విద్యార్థి సంఘాలకి అధ్యక్షత వహించి చిన్నతనం లోనే తన నిరుపమాన నాయకత్వ లక్షణాలను ప్రదర్శించారు. వీరు స్వాతంత్ర్య పోరాటంలో చురుకుగా పాల్గొనేవారు. 1936 నుండి 1938 వరకు హిందూస్తాన్ సోషలిస్ట్ రిపబ్లికన్ అసోసియేషన్ (హెచ్.ఎస్.ఆర్
అకోలా విమానాశ్రయం

శివాని విమానాశ్రయం లేదా అకోలా విమానాశ్రయం మహారాష్ట్ర రాష్ట్రంలోని 26 విమానాశ్రయాలలో ఒకటి. ఈ విమానాశ్రయం 1943 లో ప్రభుత్వ ప్రజా పనుల విభాగం ద్వారా ప్రారంభింపబడినది..మొదట్లో ఇక్కడి నుండి చిన్న స్థాయి విమానాలు నడుపబడేవి.2008లో సుమారు 25 కోట్ల రూపాయలతో ఈ విమానాశ్రయాని అభివృద్ధి చేయడం జరిగింది.1.5 కోట్లతో నూతన ప్రయాణ ప్రాంగణము నిర్మించారు. ప్రస్తుతము ఈ విమానాశ్రయం నుండి ఎటువంటి విమాన సేవలు నడపబడటము లేదు.
జె.భాగ్యలక్ష్మి

జె.భాగ్యలక్ష్మి[ఆంగ్లం:J. Bhagyalakshmi] ఇంగ్లీషు, తెలుగు భాషలలో గుర్తింపు పొందిన రచయిత్రి. ఈమె చిత్తూరు జిల్లా మదనపల్లెలో 1940 ఫిబ్రవరి 2 న జన్మించింది. దేశ రాజధాని ఢిల్లీలో స్థిరపడింది. ఈమె ఆంగ్లసాహిత్యం అధ్యయనం చేసి కమ్యూనికేషన్‌లో శిక్షణ పొందింది. అడ్వాన్స్ మేనేజ్‌మెంట్, పబ్లిక్ రిలేషన్స్, బుక్ పబ్లిషింగ్ విషయాలలో దేశ విదేశాల డిప్లొమాలను సంపాదించింది. జర్నలిస్టుగా పేరుపొందింది. ఈమె ఇండియన్ ఇన్‌ఫర్మేషన్ సర్వీస్ (ఐ.ఐ.ఎస్) ఆఫీసరుగా కేంద్ర గ్రామీణాభివృద్ధి మంత్రిత్వశాఖలో మీడియా డైరెక్టరుగా, కేంద్ర సమాచార,ప్రచార మంత్రిత్వశాఖ వారి పత్రిక యోజనకు ఛీఫ్ ఎడిటర్‌గా, పబ్లికేషన్స్ డివిజన్ ఎడిటర్‌గా, ఇండియన్ ఇన్‌స్టిట్యూట్ ఆఫ్ మాస్‌కమ్యూనికేషన్స్ ప్రచురణల శాఖకు అధిపతిగా, అసోసియేట్ ప్రొఫెసర్‌గా వివిధ హోదాలలో పనిచేసింది. ఇండియన్ అండ్ ఫారిన్ రివ్యూ, కమ్యూనికేటర్ వంటి పత్రికలకు సంపాదకురాలిగా పనిచేసింది
మునవర్‌ఖాన్ 1

మునవర్‌ఖాన్ 1 (మ.1792) కర్నూలు నవాబులలో రెండవ వారు. ఆయన కర్ణాటక యుద్ధాల సమయంలో జరిగిన కర్నూలు ముట్టడి వల్ల రాజ్యపాలనలోకి వచ్చారు. మునవర్‌ఖాన్ 1 తండ్రి దావూద్ ఖాన్ 17వ శతాబ్దంలో కర్నూలు ప్రాంతాన్ని జాగీరుగా పొందగా, అతని అన్న హిమాయత్‌ఖాన్ దానికి నవాబుగా ప్రకటితుడయ్యారు. హిమాయత్ ఖాన్ 1748లో జరగిని కర్ణాటక నవాబు వారసత్వ వివాదంలో తలదూర్చి బ్రిటీష్ వారు, ఫ్రెంచి వారి నడుమ శిబిరాలు మారుస్తూ ఒక్కోసారి ఒక్కొక్కరికి సన్నిహితం కావడంతో ఫ్రెంచి సేనాని బుస్సీ 1750లో కర్నూలును ముట్టడించారు. ఈ ముట్టడిలో హిమాయత్ ఖాన్ బుస్సీ చేతిలో ఓటమి పాలుకావడంతో 1752లో అతని తమ్ముడైన మునవర్‌ఖాన్ 1ను నవాబును చేశారు. 1755లో అప్పుడే మైసూరు సామ్రాజ్యంలోని సైనిక పదవుల్లో ఎదుగుతున్న సైనికనేత హైదర్ అలీ కర్నూలును ముట్టడించారు. ఈ యుద్ధంలో కర్నూలు ఓటమిపాలైంది. రాజ్యంలో తన హోదాను పెంపొందించుకుంటున్న హైదర్ ఈ యుద్ధం ద్వారా భారీ ఆర్థిక సంపత్తిని కోరి పొందారు. యుద్ధానంతరం నవాబు నుంచి రెండు లక్షలు కప్పంగా స్వీకరించారు. 1752లో రాజ్యాన్ని ఇప్పించడంతో ఫ్రెంచి వారికి ఆనుకూల్యతతో ఉన్న రాజ్యం ఈ యుద్ధంతో మైసూరు సామ్రాజ్యానికి సామంత రాజ్యమయ్యింది. మొత్తంగా 40 సంవత్సరాల పాటు రాజ్యాన్ని పరిపాలించి 1792లో మునవర్ ఖాన్ 1 మరణించాడు
అందె వేంకటరాజము

అందె వేంకటరాజము తెలంగాణా ప్రాంతానికి చెందిన అవధాని. ఇతడు 1933 అక్టోబరు 14కు సరియైన శ్రీముఖ నామ సంవత్సర ఆశ్వయుజ బహుళ నవమినాడు లింబయ్య, భూదేవి దంపతులకు జన్మించాడు. ఈతని జన్మస్థలము కరీంనగర్ జిల్లా కోరుట్ల గ్రామం. పద్మశాలి కులస్థుడు. కోరుట్లలో ఏడో తరగతి వరకు చదివిన అందె వేంకటరాజము ఎనిమిదో తరగతి నుండి జగిత్యాల హైస్కూలులో చదివాడు. 1951లో హెచ్చెస్సీ ఉత్తీర్ణుడయ్యాడు.హెచ్చెస్సీ పాసైన తర్వాత అందె వేంకటరాజము నిజామాబాద్ జిల్లాలోని భిక్కునూర్‌లో ఉపాధ్యాయులుగా చేరాడు. ఇతడు మొదట ఉర్దూ మీడియంలో చదువుకున్నాడు. తర్వాత తెలుగు భాషా పరీక్షలను రాసి తెలుగు పండితుడు అయ్యాడు. ఆనాటి తెలుగు భాష పాఠ్యగ్రంథాలు గ్రాంథిక భాషలో ఉండేవి. వాటిని చదివి గ్రాంథిక భాషలో కవిత్వం రాయడం నేర్చుకున్నాడు. అయినప్పటికీ చిన్నప్పటినుంచి చుట్టూ ప్రజలు పాటలు పాడడం విని తాను ఎన్నో పాటలు కట్టాడు
ఫాసిజం

ఇటలీ దేశంలో 1920-1945 మధ్య ముస్సోలినీ మొదలుపెట్టి,పరిపాలనారెండో ప్రపంచ యుద్ధానికి ఒక ముఖ్య కారణంగా పరిగణించబడుతున్న తీవ్ర నియంతృత్వ జాతీయవాద పరిపాలనా విధానానికే ఫాసిజం అని పేరు. ఈ పదం సామాన్యార్థంలో ప్రపంచవ్యాప్తంగా ఇలాఁటి ప్రభుత్వ, సంస్థా పాలనా యాజమాన్య పద్ధతులను సూచించే అర్థం లే ప్రాచుర్యం లో ఉంది. ఫాసిజం జాతీయత పేరిట ప్రజా సమూహాలని ఒక్కతాటి మీదకు తేవడానికి ప్రయత్నిస్తుంది. విప్లవాత్మక నియంతల నాయకత్వంలో అధికపక్ష ప్రజల కొమ్ముగాచి (ఆ ప్రక్రియలో అల్పసంఖ్యాక వర్గాల అవసరాలను విస్మరిస్తూ) కొనసాగే వేర్పాటువాద ధోరణి ఫాసిజం. సహజం గానే ఈ పదానికి నవీన సమాజంలో ఆపాదన చెడు అర్థంలోనే ఉంది. మధ్య ముస్సోలినీ మొదలుపెట్టి, రెండో ప్రపంచ యుద్ధానికి ఒక ముఖ్య కారణంగా పరిగణించబడుతున్న తీవ్ర నియంతృత్వ జాతీయవాద పరిపాలనా విధానానికే ఫాసిజం అని పేరు. ఈ పదం సామాన్యార్థంలో ప్రపంచవ్యాప్తంగా ఇలాఁటి ప్రభుత్వ, సంస్థా పాలనా యాజమాన్య పద్ధతులను సూచించే అర్థం లే ప్రాచుర్యం లో ఉంది. ఫాసిజం జాతీయత పేరిట ప్రజా సమూహాలని ఒక్కతాటి మీదకు తేవడానికి ప్రయత్నిస్తుంది. విప్లవాత్మక నియంతల నాయకత్వంలో అధికపక్ష ప్రజల కొమ్ముగాచి (ఆ ప్రక్రియలో అల్పసంఖ్యాక వర్గాల అవసరాలను విస్మరిస్తూ) కొనసాగే వేర్పాటువాద ధోరణి ఫాసిజం. సహజం గానే ఈ పదానికి నవీన సమాజంలో ఆపాదన చెడు అర్థంలోనే ఉంది. ఫాసిజం అనగా ఏమిటి? ఎవరిని ఫాసిస్ట్ వాదులు అని అంటారు? అనేవి ఖచ్చితమైన సమాధానం దొరకని ప్రశ్నలు. ఎందుకనగా పాసిజం అనే భావాన్ని రాజకీయ ప్రయోజనాలకు, పరస్పర దూషణలకు వినియోగించడం జరిగుతున్నది
అలూఫ్‌ ఖాన్

అలూఫ్‌ ఖాన్ కర్నూలు నవాబులు రాజవంశంలో మూడవ పరిపాలకుడు. ఆయన మునవర్‌ఖాన్ 1 కుమారుడు. మునవర్‌ఖాన్ మరణానంతరం పరిపాలన ప్రారంభించారు. కర్నూలు నవాబులు మొదటి నుంచీ అస్వతంత్రులుగానే కొనసాగుతూ వచ్చారు. అలూఫ్ ఖాన్ పెదతండ్రి ఆరంబించిన ఈ రాజవంశం, కర్ణాటక యుద్ధాల్లో భాగంగా జరిగిన కర్నూలు ముట్టడిలో కర్నూలు ఓటమి చెందడంతో ఇతని తండ్రి చేతికి వచ్చింది. తండ్రి మునవర్ ఖాన్ 1 మూడవ పరిపాలన సంవత్సరమైన 1755లో మైసూరు సైనికనేత హైదర్ అలీ చేసిన యుద్ధంలో ఓటమి చెందడంతో కర్నూలు మైసూరు సామ్రాజ్యానికి సామంత రాజ్యమైంది. ఆపైన మైసూరు సామ్రాజ్యానికి బ్రిటీష్ వారికీ నడుమ తీవ్రమైన పోరాటాలు వేర్వేరు ప్రాంతాల్లో సాగినాయి. వీటికే మైసూరు యుద్ధాలని పేరు. ఇటువంటి స్థితిలో మునవర్ ఖాన్ 1 తన 40వ పరిపాలన సంవత్సరంలో మైసూరు సామంతునిగా 1792లో మరణించారు. 1792లో తండ్రి మరణించిన తర్వాత అలూఫ్ ఖాన్ కర్నూలు నవాబు అయ్యారు. అతను నవాబుగా ఉండగానే 1796-99 దక్షిణ భారతదేశంలో ముఖ్యమైన రాజకీయ పరిణామాలు జరిగాయి. వీటిలో భాగంగా మైసూరు సామ్రాజ్య పాలకుడు టిప్పు సుల్తాన్ మూడవ మైసూరు యుద్ధంలో ఓటమి పాలయ్యారు
దివాకర్ల వేంకటావధాని

దివాకర్ల వేంకటావధాని (జూన్ 23, 1911 - అక్టోబరు 21, 1986) పరిశోధకుడు, విమర్శకుడు. వేంకటావధాని గారు దివాకర్ల వంశంలో పరీధావి నామ సంవత్సరం, ఆషాఢ పౌర్ణమి నాడు ఆకుతీగపాడు గ్రామంలో అమ్మమ్మ గారి ఇంట్లో జన్మించారు. జన్మనక్షత్రం మూల. హరితస గోత్రుడు. వెలనాటి వైదిక బ్రాహ్మణులు. కృష్ణ యజుర్వేదశాఖకు చెందినవారు. ఈయన తండ్రి పేరు సుందరరామయ్య, తల్లి పేరు వేంకమ్మ. పశ్చిమ గోదావరి జిల్లా, ఉండి మండలం యండగండి ఈయన స్వగ్రామం. తిరుపతి వేంకటకవులలో ఒకరైన దివాకర్ల తిరుపతిశాస్త్రి గారు ఈయనకు పినతండ్రి. దివాకర్ల వేంకటావధానిగారికి ఒక తమ్ముడు, ముగ్గురు చెల్లెళ్లు ఉన్నారు. ఈయన ఇంటికి పెద్దకొడుకు. బాల్యంలోనే ఈయన ప్రతిభాపాటవాలు వెలుగు చూశాయి
గులాం రసూల్ ఖాన్

గులాం రసూల్ ఖాన్ కర్నూలు నవాబులు పాలకవంశానికి చెందిన ఆఖరి పరిపాలకుడు. గులాం రసూల్ ఖాన్ కర్నూలు నవాబుల్లో మూడవ పరిపాలకుడైన ఆలూఫ్‌ఖాన్ కట్టకడపటి కుమారుడు. ఇతనిపై అలూఫ్‌ఖాన్‌కు ఉన్న ప్రేమ కారణంగా మొదట ఆయన జన్మించివుండగానే కర్నూలుకు నవాబును చేసుకున్నారు. గులాం రసూల్ ఖాన్ 1792 నుంచి కర్నూలును పాలించిన నవాబు అలూఫ్‌ఖాన్ కుమారుడు. అలూఫ్‌ఖాన్ తండ్రి మునవర్ ఖాన్ మరణానంతరం రాజ్యాన్ని పొందగా అప్పటికి రాజ్యం మైసూరు నవాబుల పరిపాలనలో ఉండేది. అలూఫ్ ఖాన్ పరిపాలన కాలంలో జరిగిన మూడో మైసూరు యుద్ధం కారణంగా ఈ ప్రాంతం నిజాం నవాబు పాలనలోకి వచ్చింది. 1799లో నిజాం నవాబు, ఈస్టిండియా పాలకులు కలిసి మరో మారు శ్రీరంగపట్నాన్ని ముట్టడించి టిప్పుసుల్తాన్ను చంపేశారు. ఈ పరిణామానంతరం సైనిక ఖర్చుల కింద నిజాం నుంచి కడప, బళ్ళారి వంటి ప్రాంతాలతో పాటు కర్నూలు కూడా తిరిగి తీసుకున్నారు. దాంతో అలూఫ్ ఖాన్ పరిపాలన కాలంలోనే కర్నూలు నవాబులు ఈస్టిండియా కంపెనీకి సామంతులు అయ్యారు. గులాం రసూల్ ఖాన్ చివరి కొడుకు కావడం, సంప్రదాయసిద్ధంగా తండ్రి మొదటి కుమారుడికే రాజ్యం సిద్ధించడం వంటి కారణాలతో ఇతనికి అంత తేలికగా రాజ్యం రాలేదు. అలూఫ్ ఖాన్ తన ఆరుగురు కొడుకుల్లో చివరవాడైన గులాంరసూల్‌ఖాన్ మీద ఉన్న ప్రేమ వల్ల తన బదులుగా అతడిని నవాబును చేసేందుకు అంగీకరించమని గవర్నర్ మింటోను ప్రార్థించారు. నవాబు తమకు చేసిన సహాయాలు, అతని విశ్వాసం పరిగణించి ఆ ప్రకారం ఉత్తర్వులు జారీచేశారు
ఎర్రబాలెం(క్రోసూరు)

"ఎర్రబాలెం(క్రోసూరు)" పల్నాడు జిల్లా, క్రోసూరు మండలానికి చెందిన రెవెన్యూయేతర గ్రామం. ఈ గ్రామానికి చెందిన శ్రీ మందాల గోవిందరావు, నాగశేషమ్మ దంపతులు సామాన్య కుటుంబానికి చెందినవారు. అక్షరఙానం లేనివారు. ఆర్థిక ఇబ్బందులవలన, వీరు జీవనోపాధికోసం, గుంటూరు నగరానికి వలస వచ్చారు. వీరి కుమారుడు నరేశ్ కు చిన్నతనం నుండి చదువంటే అమితమైన ఇష్టం. ఇతనికి చదువుకోవాలని అభిలాష ఉన్నా, అనుకూలించని వాతావరణం. అయినా ఇతడు చిన్నతనం నుండియే కష్టపడే తత్వాన్ని అలవాటు చేసుకున్నాడు. పేపర్ బాయ్ గా పనిచేయుచూ, అమ్మా నాన్నల చిరువ్యాపారానికి చేయూతనందించుచూ, ఆర్థిక వనరులు సమకూర్చుకొని, ప్రభుత్వ పాఠశాలలలోనే చదువుచూ విద్యాభ్యాసం కొనసాగించుచూ, అంచెలంచెలుగా ఎదుగుతూ, ఎం.టెక్. 70% తోనూ, ఎం.సి.య్యే
ధులె విమానాశ్రయం

ధులె విమానాశ్రయం మహారాష్ట్ర లోని విమానాశ్రయం. ఈ విమానాశ్రయం ధులె వద్ద గల గోండూర్ గ్రామం వద్ద ఉంది. ఇది 1974లో ప్రజాపనుల శాఖ ద్వారా కట్టబడినది తర్వాత 2002లో మహారాష్ట్ర విమానాశ్రయ అభివృద్ధి మండలి ఏర్పడిన తర్వాత దాని ఆధీనంలోకి వచ్చింది. మహారాష్ట్ర విమానాశ్రయ అభివృద్ధి మండలి నుండి దీనిని లీజుకు తీసుకున్న బాంబే ఫ్లయింగ్ క్లబ్, 2009 నుండి ఇక్కడ శిక్షణ కార్యకలాపాలను కొనసాగిస్తున్నది .
వి. ఆర్. కృష్ణ అయ్యర్

జస్టిస్ కృష్ణ అయ్యర్ గా సుప్రసిద్దుడైన వి. ఆర్. కృష్ణ అయ్యర్ ఒక భారతదేశ న్యాయమూర్తి. ఈయన సేవలకు గానూ భారత ప్రభుత్వము 1999లో పద్మవిభూషణ్ పురస్కారాన్ని ఇచ్చి గౌరవించింది. కేరళలోని పాలక్కడ్ సమీపంలోని వైద్యనాథపురంలోని తమిళ బ్రాహ్మణుల ఇంట 1914 నవంబరు 15న జన్మించిన వైద్యనాథపుర రామకృష్ణయ్యర్..యువకుడిగా ఉన్నప్పుడే కమ్యూనిస్టు భావాలను ఒంటబట్టించుకున్నారు. 1937 నుంచి క్రిమినల్ లాయర్‌గా పేరున్న తండ్రి వి.వి. రామయ్యర్ శిష్యరికంలో న్యాయవాద వృత్తిని ప్రారంభించారు. అనంతరం అప్పటి మద్రాస్ అసెంబ్లీ నియోజకవర్గం నుంచి సీపీఎం తరఫున ఎమ్మెల్యేగా ఎన్నికయ్యారు. ప్రజాస్వామ్యబద్ధంగా ప్రపంచంలోనే మొదటిసారిగా కేరళలో ఎన్నికైన ఈఎంఎస్ నంబూద్రిపాద్ కమ్యూనిస్టు ప్రభుత్వంలో మంత్రిగా పనిచేశారు
గుండవరం

"గుండవరం" గుంటూరు జిల్లా, చేబ్రోలు మండలానికి చెందిన రెవెన్యూయేతర గ్రామం. ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు. తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది. మండల పరిషత్తు ప్రాథమిక పాఠశాల. ఈ గ్రామ పరిధిలో ఒక ఎత్తిపోతల పథకం ఉంది. దీనిద్వారా కొత్తరెడ్డిపాలెం, నారాకోడూరు, గుండవరం గ్రామాలలోని 600 ఎకరాలకు సాగునీరు అందుచున్నది. చిన్నంశెట్టి పోతురాజు, మాజీ సర్పంచ్. 2013 జూలైలో ఈ గ్రామ పంచాయతీకి జరిగిన ఎన్నికలలో దానబోయిన వెంకటేశ్వరరావు, సర్పంచిగా ఎన్నికైనాడు. ఈ గ్రామములో 15 లక్షల రూపాయాల అంచనా వ్యయంతో నూతనంగా నిర్మించనున్న పంచాయతీ కార్యాల భవనానికి 2017, ఆగస్టు-27న శంకుస్థాపన నిర్వహించారు